תיאוריית הפעולות השגרתיות

כהן ופלסון 1972

# רקע

הגישה נועדה להסביר את העלייה בפשיעה משנות ה-60.

היא שמה דגש על הסיבות להתרחשותם של מעשי פשיעה ועבריינות, ופחות בגורמים להיווצרותם של עבריינים.

מחקרים מראים כי במשך השנים חל שינוי בפעילויות השגרתיות המתקיימות בקהילה וזה משפיע ישירות על מצב הפשיעה.

לדוגמה; מאז מלחמת העולם השנייה, בארה"ב, יותר אנשים ונשים יוצאים לעבודה והבית נשאר ללא השגחה.

הילדים נמצאים יותר שעות מחוץ לבית, אנשים מתרחקים מהשכנים והמשפחה הגרעינית מסתגרת בתוך עצמה.

יש הרבה יותר מוצרי צריכה, צורת הלבוש הופכת ליותר פרובוקטיבית, שיטת החינוך הופכת למתירנית ותרבות הנוער מתפתחת.

כל השיטות והמבנים, ההתנהגויות וההרגלים של חיי היומיום בבית ומחוץ לבית, מהווים פעילויות שגרתיות המשפיעות בסופו של דבר על עקומת הפשיעה בקהילה.

גישה זו שמה דגש רב מאוד על היכולת של כל אחד מאתנו לצמצם את הסיכון שנהיה קורבנות למעשי פשיעה ועבריינות. קראו בהמשך כיצד זה בידיים שלנו!

# עבירה פלילית תתרחש כאשר יתקיימו שלושה תנאים הכרחיים

## מוטיבציית העבריין

מספר האנשים בעלי מוטיבציה עבריינית בקהילה נתונה.

כלומר, ככל שבסביבה מסוימת יהיו יותר עבריינים פוטנציאליים,

כך סביר יותר להניח שיתרחש בה פשע כלשהו.

## זמינות הקורבן

מספר וקלות המטרות המתאימות לאותם עבריינים.

כלומר, ככל שבסביבה מסוימת, יש יותר קורבנות פוטנציאליים, כך יותר סביר להניח שיתרחש בה פשע.

## העדר אמצעי אכיפה ופיקוח פורמליים ולא פורמליים ושומרים יעילים כנגד עבריינות.

כלומר, בסביבה שבה לא יהיו אמצעי פיקוח שמירה ואכיפה, יש סיכוי סביר יותר שיתקיים פשע.

# הסבר העלייה בפשיעת סייבר באמצעות משתני התיאוריה

מאחר והרשת היא גלובלית, ללא גבולות, פוטנציאל העבריינים הוא עצום מה שמגדיל את הסיכוי להתרחשות של פשע.

חלק ניכר מהחיים שלנו נמצאים ברשת האינטרנט. אנו מבצעים פעולות רבות ללא הקפדה על כללי בטחון ואבטחת מידע. משתמשים בסיסמאות זהות באתרים רבים, נותנים לילדים צעירים לגלוש ללא השגחה, מאפשרים להם להתחבר לרשתות החברתיות מבלי פיקוח וכתוצאה מכך, ניתן לומר שמספר הקורבנות הפוטנציאליים גם הוא עצום, מה שמגדיל את הסיכוי שתתקיים פשיעה ברשת.

בשל היכולת של עבריינים לשמור על אנונימיות כמעט מוחלטת ברשת, והקושי הגדול של הרשויות לאתר ולתפוס את העבריינים, ושל ההורים לפקח בכל רגע נתון על ילדיהם, הם יודעים שהם יכולים לעשות ככל העולה על רוחם, וכמו שאנחנו רואים, התוצאה היא עלייה עקבית וגוברת של פשיעת סייבר מסוגים שונים.

# אז איך אפשר למנוע פשיעה?

## שימרו על הדברים שלכם

נעלו את הדלת כשאתם יוצאים מהבית או הרכב.

אל תשאירו חפצים יקרי ערך במקומות מועדים לפורענות ואם משהו באמת חשוב לכם,

שימרו אותו במקום בטוח.

## צרו הרתעה

אפילו אם היא מדומה.

הקפידו על שער נעול או אינטרקום שממש פועל בכניסה לבית.

התקינו מצלמות אבטחה אמיתיות או דמה

אפילו תלו שלט "זהירות כלב", גם אם שלכם לא ממש מפחיד.

## שימרו על המידע שלכם

היעזרו במידע הרב שניתן בפרק עבריינות ברשת, שנו את הסיסמאות.

אל תמסרו פרטים מזהים ברשת.

ואל תהססו לפנות לעזרה מקצועית במקרה הצורך.

## שימרו על קשר

הכירו את השכנים שלכם, פעלו ליצירת קהילה חזקה ומגובשת,

כזו שתשים לב אם משהו יוצא דופן קורה ותוכל לסייע לכם במידת הצורך.

## שימרו על עצמכם

צאו לבלות עם חברים שאפשר לסמוך עליהם.

הגדירו נהג תורן.

אל תורידו את העיניים מכוס המשקה שהגישו לכם.

 וודאו שהחבר שאיתו הגעתם לא נפרד מכם, אלא אם סיכמתם מראש.

הימנעו מהסתובבות באזורים מסוכנים.

זה בידיים שלנו!